Nirritė

Nirritė () – vedinė negandų ir nelemties deivė. Ji porąsyk minima „Rigvedoje“ (VII.37.7 ir VII.104.9), kur ji pasirodo kaip bloga lemiantis ženklas, kurio aukotojai siekia išvengti. Vedų aukojimuose (jadžnoje) skiriamos atnašos Nirritei, kad ši laikytųsi toliau nuo aukojimo vietų.

Protarpiais Nirritė minima ir vėlesniuose tekstuose (pvz., „Mahabharatoje“), kur laikoma Adharmos („nedarnos, neteisybės“) žmona. Pasak „Markandėja puranos“, jos vaikai – Naraka („pragaras“) ir Bhaja („baimė“). Nirritės vaikus (nairr̥tyaḥ) valdo dievas Kubera. „Šatapatha brahmanoje“ teigiama, kad ji gyvena mirusiųjų pasaulyje.Kinsley, David (1987, reprint 2005). Hindu Goddesses: Visions of the Divine Feminine in the Hindu Religious Tradition, Delhi: Motilal Banarsidass

Dievavardis kildinamas iš nir- („ne, be“) ir r̥ta- (< „tvarka; taisyti“).Manfred Mayrhofer. Etymologisches Wörterbuch des Altindoarischen, II. Heidelberg: Carl Winter Verlag, 1996.

 Šaltiniai 

Kategorija:Vedinės dievybės